ในวันฝนตกหนักการฝากท้องไว้ในห้างน่าจะเป็นอะไรที่ปลอดภัยมากที่สุด .... เซ็นทรัลอีสวิลล์เลยเป็นความหวังยามเย็นของเรา เดินวนๆอยู่หลายร้านแต่ก็คนเยอะไปหมด เลยเดินเข้าไปฝั่งซุปเปอร์มาร์เก็ต และด้านหน้าจะมีฟูดคอร์ทอยู่ค่ะ อย่าลืมแลกบัตรกันนะคะ (ตอนนี้แลก150 บาทแบบไม่แลกคืน ได้รับเครื่องดื่มจำยี่ห้อไม่ได้แล้วอ่ะ ฟรี 1 ขวดนะคะ) 

จำนวนร้านในพื้นที่อาจจะไม่เยอะมากเท่าไหร่ แต่ก็ถือว่ามีหลากหลายให้เลือกทาน .... ผัดไทอารีย์เป็นอีกร้านในพื้นที่ หาไม่ยากเพราะอยู่ร้านแรกติดร้านไอติมค่ะ พนักงาน 2 คนพูดจาดีทั้งคู่ ยิ้มแย้ม พร้อมรับออเดอร์ลูกค้าตลอด 

ผัดไทย หอยทอด ขนมผักกาด เป็นตัวเลือกของร้าน .... คำตอบที่ถูกต้องสำหรับเรา คือ ขนมผักกาด เพราะเป็นเมนูไม่ค่อยได้เจอค่ะ แป้งผสมหัวไช้เท้าขูดแล้วนำไปนึ่ง ก่อนจะนำมาตัดเป็นชิ้นเล็กแล้วไปผัดรวมกับถั่วงอกและผักกุยช่ายใส่ซีอิ๊วดำ รสชาติถือว่ากลางๆพอหายอยากได้ค่ะ ไช้เท้าในเนื้อแป้งไม่ค่อยเยอะ แต่ผัดดีติดเกรียมนิดๆ ไม่งกซีอิ๊วดำ และผัดถั่วงอกนิ่มดีค่ะ 

อาหารฟู้ดคอร์ทก็จรืงแต่ราคาก็ปรับไปตามพื้นที่ห้างด้วยค่ะ เพราะอาหารเค้าปกติก็ 70 บาทแล้ว ซื้อใส่กล่องกลับบ้านเพิ่มอีก 8 บาทนะคะ (อันนี้เพิ่มทุกร้าน) ..... ถือว่าราคาไม่ได้เบากระเป๋าสักเท่าไหร่ แต่ก็ทานง่ายๆได้เร็วๆไม่ต้องไปต่อคิวร้านใหญ่ให้เสียเวลาค่ะ